આ સંદર્ભમાં નવઘર પોલીસ-સ્ટેશનના એક અધિકારીએ ‘મિડ-ડે’ને કહ્યું હતું કે ‘ગઈ કાલે અકસ્માત બાદ કાર સમયસર અટકી ગઈ હતી. કાર અટકી ન હોત તો કદાચ સીધી રેલવે-ટ્રૅક પર પડી હોત. એને લીધે કદાચ મોટી દુર્ઘટના થવાની શક્યતા નકારી શકાતી નથી. ટીનેજર પાસે લાઇસન્સ હતું કે નહીં, તે કાર પર નિયંત્રણ ખોઈ બેઠો કે કેમ એ બધી બાબતની અમે તપાસ કરી રહ્યા છીએ. અકસ્માતમાં એક વ્યક્તિને ઈજા થઈ હતી. તેને મુલુંડની જ એક હૉસ્પિટલમાં ઍડ્મિટ કરવામાં આવી છે.’